રાત્રે બારના ટકોરે ડાન્સ શરૂ થયો. કાસ્ટિંગ માટે આવેલી બે-ત્રણ રૂપાળી છોકરી આવીને ચેનચાળા કરતી વિરાજને ખેંચી ગઈ. એમનાં કપડાં જોયા પછી પોતાના મિની સ્કર્ટ પર આકૃતિને ગર્વ થયો. સાવ પારદર્શક ને ટૂંકાં કપડાંમાં યુવતીઓ મોડેલ તરીકે પસંદ થવા જાતજાતના પોઝ આપતી હતી. પાર્ટી ફાર્મહાઉસમાં હતી. ગામડાનો સેટ હતો. આકૃતિને ઘડીભર એનું ઘર યાદ આવ્યું. ઘણા દિવસથી ફોન નથી થયો. કાલે જ કરીશ એવું વિચારતી એ આમ તેમ ફાંફાં મારવા લાગી.